Melda Ahmad

Nur Imelda Ahmad (lahir 23 Oktober 1991) merupakan seorang penyanyi, penulis lirik dan pelakon wanita Malaysia. Beliau terkenal sebagai penyanyi pada zaman kegemilangan muzik indie pada tahun 2009 di Malaysia melalui lagu "Putus" dan "Kimia" yang ditulis oleh beliau sendiri. Beliau juga turut menjadi pelakon utama untuk drama realiti Gadis Semasa Sunsilk arahan Bernard Chauly bersama rakan beliau Ain Edruce.

 Kehidupan peribadi 
Melda Ahmad dilahirkan di Mentakab, Pahang dan dibesarkan di Shah Alam, Selangor. Beliau merupakan anak bongsu daripada tiga beradik dan pemegang Ijazah Sarjana Perniagaan Muzik di Fakulti Muzik Universiti Teknologi MARA (UiTM) kampus Shah Alam, Selangor.

Beliau telah menamatkan zaman bujangnya pada tahun 2013 dan mempunyai seorang cahaya mata perempuan.

 Kerjaya 
Melda telah mula bergiat aktif dalam bidang nyanyian semenjak zaman persekolahan lagi. Beliau pertama kali muncul di kaca televisyen seawal umur 12 tahun dalam rancangan nyanyian Who Will Win yang dihoskan oleh Azizan Nin di ntv7. Ketika usia remaja, beliau banyak terlibat dengan rakaman demo lagu, persembahan gig dan muzik indie. Setelah itu, beliau cuba untuk menghasilkan lagunya sendiri dan memuat naik lagunya ke laman sesawang Myspace. Lagu "Kimia & Putus" yang ditulisnya mula tular di laman YouTube yang membuatkan dirinya mula dikenali ramai.Kisah Melda dari YouTube ke TV  Utusan Malaysia (1 Februari 2011). Diperoleh pada 9 Oktober 2011.

Pada tahun 2010, beliau telah menerima tawaran berlakon bagi drama realiti bersiri sebanyak 13 episod bertajuk Gadis Semasa Sunsilk oleh syarikat produksi Red Communications yang bersiaran di TV3.Gadis Semasa Sunsilk Perkenalkan Melda Ahmad Sensasi Selebriti (26 Januari 2011). Diperoleh pada 9 Oktober 2011. Melalui platform drama realiti itu, beliau mendapat peluang untuk bekerjasama bersama bintang Wardina Safiyyah, pendandan rambut tersohor Bambang Soteto dan komposer Ajai. Hasil kerjasama beliau bersama Ajai, sebuah single telah diterbitkan bersempena dengan drama realiti Gadis Semasa Sunsilk tersebut iaitu "Aku Adalah Aku" nyanyian Melda dan muzik videonya ialah arahan Shamyl Othman. Selain itu, konsert Gadis Semasa Sunsilk telah diadakan bagi meraikan transformasi yang telah berlaku terhadap Melda untuk menjadi seorang bintang.Gadis syampu buat konsert  Kosmo! (10 April 2011). Diperoleh pada 9 Oktober 2011. Beliau telah berkongsi pentas bersama penyanyi ratu rock Malaysia Ella, Yuna, Hujan dan One Nation Emcees.Melda Teruja Beraksi Dengan Artis Hebat mSTAR Online (23 Mac 2011). Diperoleh pada 9 Oktober 2011.

Pada Ogos 2018, Melda melancarkan single "Kau Takkan Tahu" dengan duet bersama Zizan Razak.Melda Ahmad - gadis misteri di sebalik Kau Takkan Tahu Malaysiakini (23 Oktober 2018). Dicapai pada 27 Oktober 2018.

 Diskografi 
+SingleTahunTajukCatatan2009"Putus""Kimia"2011"Aku Adalah Aku"Lagu runut drama Gadis Semasa Sunsilk2014"Cermin"bersama Caprice2018"Kau Takkan Tahu"bersama Zizan Razak

 Filemografi 
+DramaTahunTajukPerananSaluran TVCatatan2011Gadis Semasa SunsilkMeldaTV3
+TelevisyenTahunTajukPerananSaluran TVCatatan2011Jalan-Jalan Cari MakanTetamu UndanganTV3Nasi Lemak Kopi OTetamu UndanganTV9Selamat Pagi MalaysiaTetamu UndanganTV12014Malaysia Hari IniTetamu UndanganTV3Wanita Hari IniTetamu UndanganTV3

 Rujukan 

 Pautan luar 
 Melda Ahmad di Facebook
 Melda Ahmad di Instagram
 Melda Ahmad di Twitter
 Melda Ahmad di Youtube
 Melda Ahmad di Blogspot
 Melda Ahmad di Spotify

Kategori:Kelahiran 1991
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Pahang
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Peragawati Malaysia
Kategori:Penyanyi wanita Malaysia
Kategori:Penulis lirik Malaysia
Kategori:Usahawan Malaysia
Kategori:Pelakon televisyen Malaysia
Kategori:Alumni Universiti Teknologi MARA